Diari Oficial de la Generalitat Valenciana


Sumari del DOGV 7652, del 06-11-2015 (2015/8809)

RESOLUCIÓ de 28 d'octubre de 2014, de la Conselleria d'Hisenda i Model Econòmic, per la qual s'accepta la cessió gratuïta de la parcel·la de 12.671 m² sítia a la partida Mezquida de Xàbia, realitzada per l'ajuntament del municipi esmentat.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7652

Data del DOGV
:   06-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8809


Data del document
:   28-10-2014

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 d'octubre de 2014, de la Conselleria d'Hisenda i Model Econòmic, per la qual s'accepta la cessió gratuïta de la parcel·la de 12.671 m² sítia a la partida Mezquida de Xàbia, realitzada per l'ajuntament del municipi esmentat. [2015/8809]  
L'Ajuntament de Xàbia, en la sessió plenària del dia 27 de juny de 1997, va acordar la cessió gratuïta a la Generalitat Valenciana del solar de la seua propietat, de 14.417,62 m² de superfície, siti a la partida Mezquida de la població esmentada, per a la construcció d'un centre d'educació secundària.  
A proposta de la Direcció General de Règim Econòmic de l'aleshores Conselleria de Cultura i Educació, de 28 de març de 2001, es van iniciar els tràmits legals oportuns per a l'acceptació de la cessió.  
No obstant això, en informe de 8 de març de 2001, del Servei de Supervisió de Projectes i Construccions Educatives de la citada conselleria s'indicava que, de mesurament recent, la parcel·la educativa ocupava una superfície de 12.671 m² corresponent els restants 1.746,62 m² a vials  
Per això, la Direcció General de Règim Econòmic amb data 12 d'abril de 2001 va proposar l'acceptació únicament de 12.671 m² destinats al centre.  
En conseqüència, l'Ajuntament de Xàbia va adoptar amb data 31 de juliol de 2003 nou acord plenari, pel qual modificava l'acord anterior excloent de la cessió els 1.745 m² destinats a vials i cedint únicament a la Generalitat Valenciana el solar de 12.671 m², destinat a la construcció del centre. La parcel·la esmentada era el resultat d'operacions de segregació i agrupació efectuades sobre les finques registrals 22615 i 31214, propietat de l'Ajuntament.  
Per a procedir a l'acceptació de la parcel·la era necessari que aquella estiguera degudament inscrita en el Registre de la Propietat com a finca individualitzada, i per tant l'Ajuntament, com a propietari de les parcel·les, havia de procedir-ne a la inscripció en el Registre, tot efectuant les operacions de segregació i agrupació, així com regularitzant la finca en el cadastre.  
Amb data 2 de juny de 2015, va tindre entrada en la Conselleria d'Hisenda i Administració Publica ofici de la Sotssecretaria de la Conselleria d'Educació Cultura i Esport, on es comunicava la inscripció en el Registre de la Propietat, amb data 18 de novembre de 2014, de la finca objecte de cessió.  
L'article 44 de la Llei 14/2003, de 10 d'abril, de Patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i, en el punt 2, estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte el servei públic educatiu i adscrit a la Conselleria d'Educació Cultura i Esport, a què en correspon l'administració, defensa i conservació.  
En conseqüència, amb base en els esmentats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Xàbia de la parcel·la de 12.671 m² sítia a la partida Mezquida de la població esmentada, que confronta: nord, parcel·la municipal destinada a estació de bombament i vial que la separa del riu Gorgos; sud, carrer Bolonya; est, avinguda Augusta; i oest, vial que la separa del riu Gorgos.  
Consta inscrita en el Registre de la Propietat de Xàbia al tom 2416, llibre 1049, foli 147, finca 52032, inscripció 1a.  
Referència cadastral: 2737223SK0557S7365QD.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Xàbia s'efectua amb la condició de destinar l'immoble a la construcció d'un centre d'ensenyança secundària, en l'actualitat construït, segons acta de recepció de l'obra de 6 de març de 2003, i en funcionament com a IES núm. 1 de Xàbia.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat, en concepte de bé de domini públic afecte el servei públic educatiu i adscrit a la Conselleria d'Educació Cultura i Esport, a què hi correspon les competències demanials, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quart  
Notificar la present resolució a l'ajuntament cedent i procedir-ne a la publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant el Jutjat Contenciós Administratiu de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que es puga exercitar qualsevol altre que s'hi estime escaient.  
  
València, 28 d'octubre de 2015.- El conseller d'Hisenda i Model Econòmic: Vicent Soler i Marco.